करियर शुरू करने से पहले मां ने दी थी वॉर्निंग, कहती थीं मेरी नाक मत कटाना
Shweta Tiwari Daughter Palak Tiwari Speaks About Her Mother Strict behaviour. एक्ट्रेस श्वेता तिवारी की बेटी पलक तिवारी ने हाल ही में दिए एक इंटरव्यू में बताया कि जब वे टीन एज में थीं तब उनकी मां उन्हें लेकर बहुत स्ट्रिक्ट थीं। पलक ने बताया, 'मेरे लिए मां को मुझ पर यकीन दिलाना सबसे मुश्किल काम था
एक्ट्रेस श्वेता तिवारी की बेटी पलक तिवारी ने हाल ही में सलमान खान स्टारर फिल्म ‘किसी का भाई किसी की जान’ से बॉलीवुड डेब्यू किया है। हाल ही में दिए एक इंटरव्यू में पलक ने बताया कि जब वे टीन एज में थीं तब उनकी मां उन्हें लेकर बहुत स्ट्रिक्ट थीं। पलक ने मां के साथ अपने बॉन्ड पर चर्चा की।
मां का भरोसा जीतना बड़ा मुश्किल था
ईटाइम्स को दिए एक इंटरव्यू में पलक ने बताया, ‘जब मैं टीनएज में थी तब मेरे लिए मां को मुझ पर यकीन दिलाना सबसे मुश्किल काम था। मुझे लगता है कि मैं एक बेतरतीब टीनएजर थी और इस वजह से मां मुझ पर यकीन नहीं कर पाती थी। हालांकि, बीते कुछ सालों में मैंने मां का भरोसा जीता। मां जानती थीं कि मैं परफेक्ट नहीं हूं पर वो यह भी जानती थीं कि मैं उतनी बुरी भी नहीं हूं।’
मां हमेशा पूछती थी- ‘क्या कर रही हो?’
पलक ने यह भी बताया कि जब उन्होंने अपना करियर शुरू किया था मां ने उन्हें वॉर्निंग दी थी कि एंटरटेनमेंट इंडस्ट्री में मेरी इमेज खराब मत करना। बॉलीवुड शादी से बात करते हुए पलक ने कहा, 'जब मैंने अपने करियर की शुरुआत की तो मां ने मुझसे साफ-साफ कहा कि मेरी नाक मत कटाना। मैं कुछ भी करती थी तो वो हमेशा पूछती थीं क्या कर रही हो? यह उनका चिंता करने का अपना तरीका है।’
मां मेरे लिए डैमेज कंट्रोल पर्सन से ज्यादा हैं
पलक ने आगे कहा, 'अगर कभी मां को मेरी कोई चॉइस पसंद नहीं आई तब भी उन्होंने मुझे कभी जज नहीं किया। उन्होंने मुझे अपनी परेशानियों से खुद डील करने की आजादी दी है। वो मेरे लिए डैमेज कंट्रोल पर्सन से ज्यादा हैं। अगर कुछ गलत होता है तो उनका जवाब हमेशा बस इतना ही होता है कि 'रिलैक्स करो, यह दुनिया की सबसे बुरी चीज नहीं है। इससे भी बुरी चीजें हुई हैं और लोग ठीक हैं।'